cyanic-selkie/wikianc huggingface dataset:
ประเทศปารากวัยในโอลิมปิกเยาวชนฤดูร้อน 2014
ประเทศปารากวัย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติปารากวัยเป็นผู้ทำหน้าที่ในการส่งนักกีฬาเข้าร่วมแข่งขันจำนวน 10 คน ใน 7 ชนิดกีฬา ผลการแข่งขันครั้งนี้ประเทศปารากวัยไม่ได้รับเหรียญรางวัล
กรีฑา
ผลการแข่งขันดังนี้ :
ขี่ม้า
ผลการแข่งขันดังนี้ :
นครินทร์ เมฆไตรรัตน์
ศาสตราจารย์ ดร. นครินทร์ เมฆไตรรัตน์ เป็นนักรัฐศาสตร์ เคยดำรงตำแหน่งกรรมาธิการยกร่างรัฐธรรมนูญ สมาชิกสภาร่างรัฐธรรมนูญและกรรมาธิการยกร่างรัฐธรรมนูญ ปัจจุบันดำรงตำแหน่งตุลาการศาลรัฐธรรมนูญ
ตุลาการศาลรัฐธรรมนูญ
เมื่อวันที่ 11 กันยายน พ.ศ. 2558 คณะกรรมการสรรหาตุลาการศาลรัฐธรรมนูญ ได้พิจารณาเลือกตุลาการศาลรัฐธรรมนูญ จากผู้ทรงคุณวุฒิสาขารัฐศาสตร์ รัฐประศาสนศาสตร์ หรือสังคมศาสตร์อื่น ซึ่งมีความรู้ความเชี่ยวชาญด้านการบริหารราชการแผ่นดินอย่างแท้จริง ภายหลังพิจารณาแล้ว ที่ประชุมลงมติเลือกศาสตราจารย์นครินทร์ เมฆไตรรัตน์ เป็นผู้ได้รับการเสนอชื่อให้ดำรงตำแหน่งตุลาการศาลรัฐธรรมนูญ จากนั้นได้นำเสนอชื่อต่อสภานิติบัญญัติแห่งชาติ มีการประชุมและลงคะแนนลับ เมื่อวันที่ 9 ตุลาคม พ.ศ. 2558 โดยที่ประชุมสภานิติบัญญัติแห่งชาติ ลงมติให้ความเห็นชอบ 158 เสียง ไม่ให้ความเห็นชอบ 6 เสียง
จากนั้นมีพระบรมราชโองการ โปรดเกล้าฯ แต่งตั้งให้นายนครินทร์ เมฆไตรรัตน์ ดำรงตำแหน่งตุลาการศาลรัฐธรรมนูญ เมื่อวันที่ 16 พฤศจิกายน พ.ศ. 2558
จังหวัดเพชรบูรณ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
'''การเลือกตั้งสมาชิกสภาผู้แทนราษฎรจังหวัดเพชรบูรณ์ พ.ศ. 2566''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จัดขึ้นในวันที่ 14 พฤษภาคม พ.ศ. 2566 โดยแบ่งเขตเลือกตั้งออกเป็น 6 เขตเลือกตั้ง เพิ่มจากการเลือกตั้งครั้งก่อนเมื่อปี พ.ศ. 2562 ขึ้นมา 1 ที่นั่ง โดยในแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดเพชรบูรณ์
! colspan=2 | พรรค ! คะแนนเสียง ! ร้อยละ
เขต 1
เขตเลือกตั้งที่ 1 ประกอบด้วยอำเภอเมืองเพชรบูรณ์ (ยกเว้นตำบลท่าพล ตำบลนางั่ว และตำบลป่าเลา)
เขต 2
เขตเลือกตั้งที่ 2 ประกอบด้วยอำเภอน้ำหนาว อำเภอหล่มสัก (ยกเว้นตำบลท่าอิบุญ ตำบลสักหลง ตำบลหนองสว่าง ตำบลฝายนาแซง ตำบลน้ำเฮี้ย ตำบลน้ำก้อ ตำบลน้ำชุน ตำบลบุ่งน้ำเต้า และตำบลบุ่งคล้า) และอำเภอเมืองเพชรบูรณ์ (เฉพาะตำบลท่าพล ตำบลนางั่ว และตำบลป่าเลา)
เขต 3
เขตเลือกตั้งที่ 3 ประกอบด้วยอำเภอเขาค้อ อำเภอหล่มเก่า และอำเภอหล่มสัก (เฉพาะตำบลท่าอิบุญ ตำบลสักหลง ตำบลหนองสว่าง ตำบลฝายนาแซง ตำบลน้ำเฮี้ย ตำบลน้ำก้อ ตำบลน้ำชุน ตำบลบุ่งน้ำเต้า และตำบลบุ่งคล้า)
เขต 4
เขตเลือกตั้งที่ 4 ประกอบด้วยอำเภอวังโป่ง อำเภอชนแดน และอำเภอหนองไผ่ (เฉพาะตำบลห้วยโป่ง ตำบลนาเฉลียง ตำบลยางงาม ตำบลหนองไผ่ และตำบลบัววัฒนา)
เขต 5
เขตเลือกตั้งที่ 5 ประกอบด้วยอำเภอบึงสามพัน อำเภอหนองไผ่ (ยกเว้นตำบลห้วยโป่ง ตำบลนาเฉลียง ตำบลยางงาม ตำบลหนองไผ่ และตำบลบัววัฒนา) และอำเภอวิเชียรบุรี (เฉพาะตำบลสามแยก ตำบลบึงกระจับ ตำบลโคกปรง และตำบลยางสาว)
เขต 6
เขตเลือกตั้งที่ 6 ประกอบด้วยอำเภอศรีเทพและอำเภอวิเชียรบุรี (ยกเว้นตำบลสามแยก ตำบลบึงกระจับ ตำบลโคกปรง และตำบลยางสาว)
ซาแล็ง-เล-แบ็ง
ซาแล็ง-เล-แบ็ง (Salins-les-Bains) เป็นเมืองขนาดเล็กเมืองหนึ่งในจังหวัดฌูว์รา แคว้นฟร็องช์-กงเต ทางภาคตะวันออกของประเทศฝรั่งเศส
ซาแล็ง ได้ชื่อมาจากแหล่งน้ำเกลือธรรมชาติที่ใช้สำหรับการอุปโภคและบริโภค รวมทั้งเป็นแหล่งผลิตสำคัญของเกลือและยิปซัม ซึ่งมีการผลิตเกลืออย่างต่อเนื่องมากว่า 1,200 ปี เริ่มลดลงในสมัยศตวรรษที่ 18 จนกระทั่งเลิกทำในปี ค.ศ. 1962 เนื่องจากการขาดแคลนไม้ฟืน และยังสามารถผลิตได้โดยวิธีที่ทันสมัยกว่าในโรงงานยุคใหม่ที่เมืองอาร์เกเซอน็อง โดยใช้ท่อทำจากไม้เพื่อขนส่งน้ำเกลือระหว่างเมืองทั้งสองที่มีความยาวถึง 21 กิโลเมตร
ต่อมาในปี ค.ศ. 2009 การผลิตเกลือแบบโบราณของซาแล็ง-เล-แบ็งได้ขึ้นทะเบียนเป็นมรดกโลกจากองค์การยูเนสโก ร่วมกับโรงผลิตเกลือหลวงแห่งอาร์เกเซอน็องที่ตั้งอยู่ใกล้เคียงกัน
แมนยูนิเวิร์สโมเดล 2013
นายแบบจักรวาล 2013 (Men Universe Model 2013) เป็นการจัดการประกวดนายแบบจักรวาลครั้งที่ 6 จัดขึ้นเมื่อวันที่ 31 พฤษภาคม พ.ศ. 2556 ณ ซานโตโดมิงโก, สาธารณรัฐโดมินิกัน ในปีนี้มีผู้เข้าประกวด 29 คน จากทั่วโลก โดยราฟาเอล อาร์มาโด ชาเบซ เบลัซเกซ จากริเวียรา มายา ครองตำแหน่งนายแบบจักรวาลประจำปีนี้
ฮาตส์ออฟไอเอิร์น 4
การพัฒนา
ประกาศอย่างเป็นทางการของเกมในเดือนมกราคมปี 2014 ความตั้งใจวันที่วางจำหน่ายไตรมาสแรกปี 2015 ต่อมาเลื่อนออกไปเป็นไตรมาสที่สองปี 2015 ไตรมาสที่สามปี 2015 ผู้อำนวยการสร้างโจฮาน แอนเดอได้รับการยืนยันว่าเกมนี้จะได้รับการผลักดันพัฒนาพยายามที่จะแก้ปัญหาหลายปัญหาที่พบในเกม อย่างไรก็ตาม แอนเดอยืนยันในภายหลังว่าเกมนี้จะไม่ปล่อยในช่วงไตรมาสแรกปี 2016 วันที่ 15 มีนาคม 2016 ได้มีการประกาศว่าเกมนี้จะได้รับการปล่อยตัวเมื่อวันที่ 6 มิถุนายน 2016 ซึ่งเป็นวันครบรอบ 72 ปีของการยกพลขึ้นบกที่นอร์มังดี
คุณสมบัติและการเล่นเกม
ในปี 2013 แอนเดอสัญญาที่ดีขึ้นและการเข้าถึง AI เมื่อเทียบกับ Hearts of Iron III และว่าเกมนี้จะไม่ได้มีการเข้มงวด การบังคับเกม แต่จะมีการเล่นเกมสไตล์ Sandbox เขายังระบุว่าในปี 2013 Hearts of Iron IV จะพร้อมใช้งานสำหรับลินุกซ์
ในเกมเป็น "เวลาจริงจำลองสงครามที่แท้จริง" กับตัวละครในสงครามโลกครั้งที่สองที่สามารถเล่นได้และมีการเข้าถึงยุทโธปกรณ์ต่างๆเช่นรถถัง,เครื่องบิน,เรือ,ปืนและอาวุธทำลายล้างสูง ผู้เล่นสามารถวิจัยและพัฒนาเทคโนโลยีต่างๆในประเทศที่เล่นและฝึกกองทัพเพื่อสร้างประสบการณ์แก่กองทัพ คำอธิบายเกมธิบายว่าสามารถเล่นชาติใดก็ได้ทั้งประเทศขนาดเล็กจนถึงประเทศขนาดใหญ่ เกมครอบคลุมเต็มเวลาช่วงสงครามโลกครั้งที่สองและใช้แผนที่ภูมิประเทศที่เปลี่ยนแปลงด้วยสภาพอากาศและฤดูกาล ผู้เล่นอาจจะเจรจาต่อรองโดยใช้ระบบการเมืองและการทูตสร้างกลุ่มแต่งตั้งพรรคการเมืองและการค้าขายสำหรับทรัพยากร นอกเหนือจากผู้เล่นคนเดียวที่มีการแข่งขันและตัวเลือกหลายสหกรณ์กับเกมที่ช่วยให้ได้ถึง 32 ผู้เล่นในครั้งเดียว ข้ามแพลตฟอร์มเกมหลายคนได้รับการสนับสนุน
ตงโกนัน
ตงโกนัน (tongkonan) เป็นบ้านดั้งเดิมพื้นเมือง (รูมะฮ์อาดัต) ของชาวโตราจาในจังหวัดซูลาเวซีใต้ ประเทศอินโดนีเซีย ตงโกนันมีลักษณะที่โดดเด่นคือหลังคาแอ่น (saddleback roof) ที่มีลักษณะคล้ายเรือและมีขนาดใหญ่มากกว่าตัวบ้าน ตงโกนันจะสร้างขึ้นบนเสาเช่นเดียวกับสถาปัตยกรรมของชาวออสโตรนีเซียนกลุ่มอื่น ๆ การสร้างตงโกนันต้องใช้แรงงานจำนวนมาก จึงต้องเกณฑ์สมาชิกในครอบครัวหรือเพื่อนฝูงมาช่วยกันสร้าง ในสังคมชาวโตราจาดั้งเดิม ผู้มีสิทธิ์ที่จะสร้างตงโกนันต้องเป็นผู้มีศักดิ์สูงในสังคมหรือชุมชนเท่านั้น คนธรรมดาทั่วไปจะอยู่ในบ้านที่มีลักษณะเรียบง่ายและเล็กกว่าซึ่งเรียกว่า บานูวา (banua)
แหล่งที่อยู่อาศัยแบบเรือนยกพื้นยุคก่อนประวัติศาสตร์โดยรอบเทือกเขาแอลป์
แหล่งที่อยู่อาศัยแบบเรือนยกพื้นยุคก่อนประวัติศาสตร์บริเวณเทือกเขาแอลป์ เป็นที่ตั้งของเรือนยกพื้นยุคก่อนประวัติศาสตร์ ที่ตั้งอยู่ทั้งในและรอบเทือกเขาแอลป์ พบหลักฐานอายุตั้งแต่ 5,000 ปีก่อนคริสตกาล ถึง 500 ปีก่อนคริสตกาล โดยพบในบริเวณริมทะเลสาบ แม่น้ำ และหนองน้ำต่าง ๆ รวมทั้งสิ้น 111 แห่งในทั้งหมด 5 ประเทศ ได้แก่ ประเทศออสเตรีย 5 แห่ง, ประเทศฝรั่งเศส 11 แห่ง, ประเทศเยอรมนี 18 แห่ง, ประเทศอิตาลี 19 แห่ง, ประเทศสโลวีเนีย 2 แห่ง และประเทศสวิตเซอร์แลนด์ 56 แห่ง ซึ่งทั้งหมดได้ขึ้นทะเบียนมรดกโลก โดยองค์การยูเนสโก ในปีค.ศ. 2011
จากการศึกษาทางโบราณวิทยา พบหลักฐานว่ามีอายุก่อนประวัติศาสตร์ช่วงยุคสำริดและยุคหินใหม่ โดยในปัจจุบันมีการขุดพบในสภาพที่ยังสมบูรณ์ และใช้เพื่อทำการศึกษาความเข้าใจการดำรงชีวิตของมนุษย์ร่วมกับธรรมชาติในสมัยนั้น
อุทยานแห่งชาติเขาใหญ่
อุทยานแห่งชาติเขาใหญ่ ตั้งอยู่ในเขตพื้นที่ 11 อำเภอ ใน 4 จังหวัด ได้แก่ อำเภอปากช่อง อำเภอวังน้ำเขียว จังหวัดนครราชสีมา; อำเภอนาดี อำเภอกบินทร์บุรี อำเภอประจันตคาม อำเภอเมืองปราจีนบุรี จังหวัดปราจีนบุรี; อำเภอปากพลี อำเภอบ้านนา อำเภอเมืองนครนายก จังหวัดนครนายก; และอำเภอแก่งคอย อำเภอมวกเหล็ก จังหวัดสระบุรี เป็นอุทยานแห่งชาติแห่งแรกของไทย ได้รับการประกาศเป็นอุทยานแห่งชาติเมื่อวันที่ 18 กันยายน พ.ศ. 2505 และได้รับสมญานามว่าเป็น "อุทยานมรดกของกลุ่มประเทศอาเซียน"
อุทยานแห่งชาติเขาใหญ่มีเนื้อที่ปกคลุม 2,215.42 ตารางกิโลเมตร ประกอบด้วยป่าเบญจพรรณ ป่าดงดิบแล้ง ป่าดงดิบชื้น ป่าดิบเขา ทุ่งหญ้า และป่ารุ่นสอง ป่าดงดิบชื้น ลักษณะป่าชนิดนี้เป็นป่าที่อยู่ในระดับความสูง 400-1,000 เมตรจากระดับน้ำทะเลปานกลาง พืชพรรณมี 3,000 ชนิด, มีผีเสื้ออยู่กว่า 189 ชนิด, นกป่ามากมายกว่า 350 ชนิดและสัตว์เลี้ยงลูกด้วยนม 71 ชนิด ซึ่งได้แก่ ช้าง เสือ ชะนี กวาง และหมูป่า พบอยู่ตามทุ่งหญ้ากว้างทั่ว ๆ ไป
ประวัติ
ในสมัยก่อน การเดินทางติดต่อระหว่างภาคกลางกับภาคอีสานนั้น มีอุปสรรคคือจะต้องผ่านป่าดงดิบขนาดใหญ่ซึ่งเต็มไปด้วยอันตรายมากมายทั้งสัตว์ร้ายและไข้ป่า ผู้คนที่เดินทางผ่านป่านี้ล้มตายเป็นจำนวนมาก จึงได้ขนานนามว่า ดงพญาไฟ ต่อมาพระบาทสมเด็จพระจุลจอมเกล้าเจ้าอยู่หัวเสด็จผ่านในคราวเปิดทางรถไฟสายกรุงเทพ-นครราชสีมา ทรงเห็นว่าชื่อดงพญาไฟนี้ ฟังดูน่ากลัว จึงโปรดให้เปลี่ยนชื่อเป็นดงพญาเย็นตั้งแต่นั้นเป็นต้นมา
เมื่อมีการสร้างทางรถไฟ ชาวบ้านก็ได้เข้ามาจับจองพื้นที่กัน โดยเฉพาะบนยอดเขา โดยถางป่าเพื่อทำไร่ และใน พ.ศ. 2465 ได้ขอจัดตั้งเป็นตำบลเขาใหญ่ แต่ด้วยการที่จะเดินทางมายังยอดเขานี้ค่อนข้างลำบากห่างไกลจากการปกครองของเจ้าหน้าที่บ้านเมือง ตำบลเขาใหญ่จึงเป็นแหล่งซ่องสุมของโจรผู้ร้าย จนกระทั่ง พ.ศ. 2475 ทางราชการได้ส่งปลัดจ่างมาปราบโจรผู้ร้ายจนหมด แต่สุดท้ายปลัดจ่างก็เสียชีวิตด้วยไข้ป่า ได้ตั้งเป็นศาลเจ้าพ่อเขาใหญ่ เป็นที่เคารพนับถือจนปัจจุบันนี้
หลังจากปราบโจรผู้ร้ายหมดลงแล้ว ทางราชการเห็นว่าตำบลเขาใหญ่นี้ยากแก่การปกครอง อีกทั้งปล่อยไว้จะเป็นแหล่งซ่องสุมโจรผู้ร้ายอีก จึงได้ยุบตำบลเขาใหญ่ และให้ผู้คนที่อาศัยอยู่บนเขาทั้งหมดย้ายลงมาอาศัยอยู่ข้างล่าง ป่าที่ถูกถางเพื่อทำไร่นั้นปัจจุบันคือยังมีร่องรอยให้เห็นเป็นทุ่งหญ้าโล่ง ๆ บนเขาใหญ่นั่นเอง
พ.ศ. 2502 จอมพล สฤษดิ์ ธนะรัชต์ เล็งเห็นว่าบริเวณเขาใหญ่นี้ มีธรรมชาติอุดมสมบูรณ์ อีกทั้งมีความสวยงาม เหมาะใช้เป็นที่พักผ่อนหย่อนใจ แต่มีปัญหาคือมีการตัดไม้ทำลายป่า จึงได้ให้มีการสำรวจพื้นที่บริเวณตำบลเขาใหญ่เดิมและบริเวณโดยรอบ โดยได้ตราพระราชบัญญัติอุทยานแห่งชาติขึ้นใน พ.ศ. 2504 และมีพระราชกฤษฎีกาตั้งเขาใหญ่เป็นอุทยานแห่งชาติแห่งแรกของประเทศไทยใน พ.ศ. 2505 นอกจากนี้ยังได้สั่งให้ตัดถนนธนะรัชต์แยกออกมาจากถนนมิตรภาพมายังตัวเขาใหญ่โดยถนนนี้ขึ้นมาบนเขาใหญ่แล้วจะแยกเป็นสองสาย คือไปสิ้นสุดที่น้ำตกเหวสุวัตสายหนึ่ง และไปสิ้นสุดที่เขาเขียวอีกสายหนึ่ง ซึ่งก่อน พ.ศ. 2525 ถนนธนะรัชต์นี้เป็นเพียงถนนสายเดียวที่จะมายังเขาใหญ่ได้
ใน พ.ศ. 2523 ได้มีการตัดถนนสายปราจีนบุรี-เขาใหญ่ โดยถนนนี้เปิดใช้งานใน พ.ศ. 2525 ทำให้สามารถเดินทางได้สะดวกขึ้น และเดินทางจากกรุงเทพมหานครใช้ระยะทางสั้นกว่า อีกทั้งเส้นทางยังชันและมีโค้งหักศอกน้อยกว่าถนนธนะรัชต์เดิม อีกทั้งยังทำให้การท่องเที่ยวในส่วนใต้ของอุทยานสะดวกขึ้น เช่น สามารถเดินทางมายังน้ำตกเหวนรกได้โดยตรง ซึ่งแต่เดิมจะต้องเดินเท้าเข้ามาจากอำเภอปากพลีแล้วเลาะมาตามหน้าผา แต่การตัดถนนใหม่สามารถนำรถยนต์เข้าไปจอดแล้วเดินเท้าประมาณ 1 กิโลเมตรก็ถึงน้ำตกเหวนรกได้แล้ว
เมื่อวันที่ 14 กรกฎาคม พ.ศ. 2548 อุทยานแห่งชาติเขาใหญ่ได้รับการประกาศให้เป็นแหล่งมรดกโลกทางธรรมชาติจากยูเนสโกร่วมกับอุทยานแห่งชาติอีกสามแห่งได้แก่ อุทยานแห่งชาติทับลาน อุทยานแห่งชาติปางสีดา และอุทยานแห่งชาติตาพระยา และเขตรักษาพันธุ์สัตว์ป่าอีกหนึ่งแห่งได้แก่เขตรักษาพันธุ์สัตว์ป่าดงใหญ่ ภายใต้ชื่อ "กลุ่มป่าดงพญาเย็น-เขาใหญ่"
อุทยานแห่งชาติเขาใหญ่ ได้รับรางวัลอุทยานแห่งชาติสีเขียว (Green National Parks) ระดับทอง (ดีเยี่ยม) ประจำปี 2563
เหตุเครื่องบินตก พ.ศ. 2505
เครื่องบินของสายการบินยูไนเต็ดอาหรับแอร์ไลน์ เที่ยวบินที่ 869 ประสบอุบัติเหตุตกในเขตพื้นที่เขาใหญ่ระหว่างเดินทางจากฮ่องกงมายังท่าอากาศยานดอนเมืองเมื่อวันที่ 19 กรกฎาคม พ.ศ. 2505 สองเดือนก่อนที่พระราชกฤษฎีกาตั้งเขาใหญ่เป็นอุทยานแห่งชาติมีผลบังคับใช้ มีผู้เสียชีวิต 26 คน
เขาร่ม
เป็นยอดเขาที่สูงที่สุดของอุทยานแห่งชาติเขาใหญ่ โดยสูง 1,351 เมตรจากระดับน้ำทะเลปานกลาง เขาร่มสามารถมองเห็นได้จากถนนธนะรัชต์ เป็นแนวเขาขนานกับเขาเขียว การเดินทางไปยังเขาร่มนั้นต้องเดินเข้าไปด้วยเท้า ซึ่งมีน้อยคนนักที่เดินทางขึ้นไปถึงยอดเขาร่ม โดยมากจะเป็นเจ้าหน้าที่ป่าไม้เท่านั้น
เขาแหลม
เนื่องจากเป็นเขาที่มียอดแหลมจึงได้ชื่อว่าเขาแหลม เขาแหลมมีความสูงรองจากเขาร่ม การเดินทางต้องเดินเท้าเข้าไปเช่นกันโดยเส้นทางยากลำบากมาก ใช้เวลาเดินไม่ต่ำกว่า 7 ชั่วโมง และก่อนถึงยอดเขาจะต้องโหนเชือกขึ้นไปเพื่อไปยังยอดเขา ด้วยเส้นทางที่ยากลำบากนี้ สโมสรโรตารีเคยตั้งรางวัลให้กับสตรีที่พิชิตยอดเขาแหลมเป็นเงิน 60,000 บาท โดยผู้ได้รับรางวัลคือ นางแคทเธอรีน บ.บุรี ได้พิชิตยอดเขาแหลมในปี 2515
ความสำคัญของเส้นทางไปยอดเขาแหลมคือ เส้นทางที่ใช้เดินทางจะผ่านทางเดินของสัตว์หลายชนิด จึงพบรอยเท้าสัตว์ได้มากมาย อีกทั้งยังมีโอกาสพบสัตว์ป่าต่าง ๆ ได้อีกด้วย
เขาเขียว
เป็นภูเขาสูงอีกลูกหนึ่งของอุทยานแห่งชาติเขาใหญ่ ลักษณะเป็นทิวเขายาว มองเห็นได้จากทางจังหวัดนครนายก การเดินทางไปยังเขาเขียวสามารถเดินทางได้โดยรถยนต์ไปถึงยอด โดยบนยอดของเขาเขียวเป็นที่ตั้งของสถานีเรดาร์ของกองทัพอากาศ ซึ่งเปิดให้เป็นจุดชมวิว อีกทั้งยังมีจุดชมวิวและศึกษาเส้นทางธรรมชาติผาเดียวดาย ซึ่งเป็นจุดชมวิวที่สวยงามมากจุดหนึ่ง
เขาสามยอด
ตั้งอยู่ทางตะวันตกเฉียงเหนือของอุทยานแห่งชาติเขาใหญ่ เป็นต้นกำเนิดของต้นน้ำลำธารที่สำคัญ อีกทั้งยังมีสัตว์ป่าชุกชุม การเดินทางไปเขาสามยอดต้องเดินเท้าเข้าไป ใช้เวลาราว 6-8 ชั่วโมง เส้นทางนี้มีทากชุกชุมมาก
เขาฟ้าผ่า
อยู่ทางทิศตะวันตกเฉียงเหนือเช่นกัน เขาฟ้าผ่าเป็นต้นกำเนิดของลำนางรองซึ่งไหลเป็นน้ำตกนางรองในจังหวัดนครนายก นอกจากนี้ยังมีสถานีวิทยุสื่อสารของการไฟฟ้าฝ่ายผลิตแห่งประเทศไทยตั้งอยู่อีกด้วย การเดินทางจะต้องผ่านถนนลูกรังโดยใช้รถขับเคลื่อนสี่ล้อเข้าไป
เขากำแพง
เป็นเทีอกเขาแนวยาวราวกับกำแพงจึงได้ชื่อว่าเขากำแพง โดยเขากำแพงนี้เป็นต้นกำเนิดของลำน้ำสำคัญ เช่น ลำพระเพลิง ลำพระยาธาร ลำใสใหญ่ เป็นต้น
เขาสมอปูน
เห็นได้ชัดจากจังหวัดปราจีนบุรีและนครนายก ชาวบ้านบางคนเรียกว่าเขาสูง สามารถเดินทางเข้ามาโดยไปตามเส้นทางที่ชาวบ้านหาของป่าเป็นประจำ และเส้นทางนี้สามารถทะลุมายังน้ำตกเหวนรกได้อีกด้วย
เขาแก้ว
อยู่ทางทิศเหนือของอุทยานแห่งชาติเขาใหญ่ เป็นต้นกำเนิดของห้วยคลองมะเดื่อและห้วยเจ็ดคต
จะเห็นได้ว่า ไม่มีเขาลูกใดชื่อ "เขาใหญ่" เลย การที่เรียกบริเวณนี้ว่าเขาใหญ่นั้นเรียกตามตำบลเดิมที่เคยจัดตั้งมาแต่ก่อนเท่านั้น
น้ำตกเหวนรก
เป็นน้ำตกที่เกิดจากคลองท่าด่าน น้ำตกเหวนรกเป็นที่รู้จักกันดีว่าเป็นน้ำตกที่มีความสูงและสวยงามมากแห่งหนึ่งของอุทยานแห่งชาติเขาใหญ่ แต่เดิมก่อนที่จะมีการตัดถนนสายปราจีนบุรี-เขาใหญ่นั้น จะต้องเดินเท้าเข้ามาโดยใช้เวลาไม่น้อยกว่า 6 ชั่วโมง แต่หลังจากตัดถนนสายปราจีนบุรี-เขาใหญ่เสร็จแล้ว ถนนตัดผ่านใกล้น้ำตกเหวนรกมาก โดยมีลานจอดรถห่างจากตัวน้ำตกเพียง 1 กิโลเมตรเท่านั้น ระหว่างทางสามารถเดินชมธรรมชาติอันสวยงามสองข้างทางได้ เมื่อถึงตัวน้ำตกจะมีบันไดลงไปอีกราว 50 เมตร ซึ่งค่อนข้างแคบและชัน แต่เมื่อลงไปถึงจุดชมวิวก็จะเห็นความยิ่งใหญ่อลังการของน้ำตกได้อย่างสวยงาม หากไปในฤดูฝนมีน้ำมาก ละอองน้ำจะกระเซ็นต้องกับแสงอาทิตย์เป็นสายรุ้งอย่างงดงาม แต่หากมาชมในหน้าแล้งนั้นอาจต้องผิดหวังเพราะไม่มีน้ำ เห็นแต่เพียงหน้าผาแห้ง ๆ เท่านั้น ระหว่างทางเดินมายังน้ำตกเหวนรกนี้ จะสังเกตเห็นแนวคันปูนเป็นระยะ สร้างขึ้นเพื่อป้องกันช้างพลัดตกไปยังน้ำตก ตั้งแต่ในปี 2530 จะมีช้างตกลงไปยังผาข้างล่างปีละเชือกหรือสองเชือกเสมอ และในครั้งใหญ่ที่สุดปี 2535 มีช้างโขลงหนึ่งจำนวน 8 ตัวหลงเข้ามาและถูกกระแสน้ำพัดตกลงไปตายหมด ทางอุทยานแห่งชาติจึงได้สร้างแนวป้องกันนี้ขึ้นมาเพื่อป้องกันอันตรายแก่ช้างป่ามิให้เกิดขึ้นอีก
ในความเป็นจริงแล้ว น้ำตกเหวนรกนั้นมีอยู่ 2 ชั้น ที่ได้ชมนี้เป็นชั้นที่ 1 โดยมีความสูงของตัวน้ำตกประมาณ 50 เมตร ส่วนชั้นที่ 2 และ 3 นั้นอยู่ห่างออกไป ซึ่งชั้นที่สองนี้มีความสูงมากกว่าชั้นแรกเสียอีก ในความเป็นจริงแล้วมีเส้นทางสำรวจป่าของทางอุทยานเพื่อไปยังผาอีกด้านหนึ่งเพื่อชมทัศนียภาพของน้ำตกชั้นที่สองและสามแต่ไม่ได้เปิดให้เข้าชมโดยทั่วไปเนื่องจากเป็นทางเข้าไปในป่าดิบ มีสัตว์ป่าออกหากินตลอด หากต้องการเข้าชมควรติดต่อเจ้าหน้าที่อุทยานนำทางเข้าไปเพื่อความปลอดภัย และหากต้องการชมทัศนียภาพของน้ำตกชั้นที่ 2 และ 3 ให้สวยงามที่สุด ควรเดินทางมาชมในช่วงกันยายนหรือตุลาคม เนื่องจากจะมีน้ำมาก ตกลงมาเป็นละออง และหากมาชมในช่วงเวลา 10 นาฬิกา จะเป็นเวลาพอเหมาะที่แสงอาทิตย์ตกกระทบกับละอองน้ำตกเกิดเป็นสายรุ้ง โดยรวมความสูงของน้ำตกชั้นที่ 2 และ 3 นี้ประมาณ 150 เมตร
น้ำตกผากล้วยไม้
เกิดจากห้วยลำตะคอง การเดินทางมาจะต้องจอดรถที่ลานกางเต๊นท์ผากล้วยไม้ แล้วเดินเท้าเลาะไปตามห้วยลำตะคอง ผ่านป่าดงดิบตลอดทาง หากโชคดีอาจพบนกบางชนิด เช่น นกกางเขนหลังเทา เมื่อเดินเข้ามาประมาณ 1.2 กิโลเมตร ก็จะถึงน้ำตกผากล้วยไม้ มีป้ายเขียนเอาไว้ชัดเจน น้ำตกผากล้วยไม้นั้นลักษณะเป็นผาไม่สูงนัก ชื่อน้ำตกผากล้วยไม้นี้มาจากมีกล้วยไม้หลายชนิดเป็นจำนวนมาก โดยเฉพาะกล้วยไม้หวายแดง ซึ่งจะออกดอกช่วงเดินเมษายน
ปกติแล้วนักท่องเที่ยวจะนิยมชมน้ำตกบริเวณด้านนอกเท่านั้น แต่หากเดินเลาะไปตามโขดหินอีกประมาณ 100 เมตร ก็จะพบน้ำตกชั้นใน ซึ่งมีความสวยงามไม่แพ้กัน และหากเดินเลาะมาตามห้วยลำตะคองเรื่อย ๆ ก็จะมาทะลุถึงน้ำตกเหวสุวัตได้
น้ำตกเหวสุวัต
เป็นน้ำตกอีกแห่งที่สวยงามของอุทยานแห่งชาติเขาใหญ่ โดยเกิดจากห้วยลำตะคองไหลตกผ่านหน้าผาสูงราว 25 เมตร และมีแอ่งน้ำทางด้านล่างเหมาะแก่การเล่นน้ำเป็นอย่างมาก แต่ทางอุทยานแห่งชาติได้มีป้ายประกาศว่าห้ามเล่นน้ำไว้เนื่องจากกลัวอันตรายว่าจะมีน้ำป่าไหลหลากเฉียบพลัน ในฤดูฝนสายน้ำที่ตกลงมาจะเป็นละอองกระจายเต็มไปหมด ทำให้รู้สึกสดชื่นเย็นสบาย แต่หากมาในฤดูน้ำน้อย จะสามารถเดินลัดเลาะเพื่อเข้าไปยังโพรงถ้ำเล็ก ๆ ใต้หน้าผาน้ำตกได้
บางคนกล่าวไว้ว่า ชื่อน้ำตกเหวสุวัตนี้ เกิดจากมีโจรชื่อสุวัต หนีเจ้าหน้าที่บ้านเมืองมาจนมุมยังน้ำตกแห่งนี้ เลยตัดสินใจกระโดดลงมายังแอ่งน้ำเบื้องล่าง แต่ก็ไม่มีหลักฐานอะไรยืนยัน เป็นเพียงเรื่องเล่าต่อ ๆ กันมาเท่านั้น
สำหรับห้วยลำตะคองนี้ หลังจากผ่านน้ำตกเหวสุวัตแล้ว ยังมีน้ำตกเหวไทรและน้ำตกเหวประทุนที่อยู่ลึกเข้าไปอีก แต่จะต้องเดินผ่านป่าลึกฝ่าดงทากเข้าไป ควรมีเจ้าหน้าที่นำทางไปด้วยเนื่องจากในป่าลึกนั้นเส้นทางไม่ชัดเจน อาจพลัดหลงได้ง่าย
จุดชมวิวผาเดียวดาย
อยู่บนยอดเขาเขียว สามารถขับรถยนต์เข้าไปถึงแต่ถนนไม่ค่อยดีนักเนื่องจากมีหินถล่มบ่อยทำให้ผิวถนนเสียหายเป็นอย่างมาก นอกจากนี้ถนนยังชันและเป็นโค้งหักศอกอีกด้วย เมื่อขึ้นไปเกือบถึงยอดเขาก็จะมีที่จอดรถให้บริเวณใกล้กับผาเดียวดาย ซึ่งระหว่างทางจะเดินผ่านเส้นทางศึกษาธรรมชาติ โดยเส้นทางนี้มีความอุดมสมบูรณ์ของพืชพรรณต่าง ๆ มากมาย ที่น่าสนใจ เช่น ช้องนางคลี หญ้าข้าวกล่ำ เป็นต้น นอกจากนี้ยังมีไม้ใหญ่อื่น ๆ ซึ่งมักถูกปกคลุมด้วยมอสเป็นสีเขียวแลดูสดชื่น และยังมีไม้หอมพวกกฤษณาอีกด้วย ใช้เวลาเดินผ่านป่าดิบชื้นนี้ประมาณ 15 นาที ก็จะถึงจุดชมวิวผาเดียวดาย แลเห็นเขาสมอปูนทางขวามือและทุ่งงูเหลือมอยู่ตรงกลาง
หากโชคดี เส้นทางศึกษาธรรมชาติผาเดียวดายนี้ อาจพบนกหายากบางชนิด เช่น นกเงือก นกปรอดดำ นกแซงแซวหางบ่วง เป็นต้น
จุดชมวิวผาตรอมใจ
ตั้งอยู่เลยทางเข้าเส้นทางศึกษาธรรมชาติผาเดียวดายไปอีกเล็กน้อย คือเป็นทางเข้าของศูนย์เรดาร์ของกองทัพอากาศ บริเวณนี้จริง ๆ แล้วเป็นเขตทหาร แต่ได้จัดให้ประชาชนทั่วไปเข้าชมได้บริเวณจุดชมวิวผาตรอมใจ เมื่อมองออกไปจะแลเห็นทุ่งหญ้ากว้างไกลสุดลูกหูลูกตา บริเวณนี้ค่อนข้างเงียบสงบเนื่องจากเป็นเขตทหารและอยู่ไกลจากแหล่งท่องเที่ยวอื่นอีกทั้งการเดินทางมาก็ค่อนข้างลำบากเพราะไกลและถนนไม่ดี มีคนมาน้อย บรรยากาศเงียบสงบจึงมีนกหลายชนิดให้ศึกษา บางวันจะมีช่างภาพพร้อมกล้องถ่ายรูปและเลนส์ขนาดใหญ่สำหรับถ่ายภาพนกมานั่งเงียบ ๆ คอยนกมาเกาะบนกิ่งไม้แล้วถ่ายภาพ
นอกจากนี้ภายในศูนย์เรดาร์ยังมีหน้าผาหินอีกแห่งหนึ่งซึ่งมีทัศนียภาพสวยที่งดงาม แต่ไม่อนุญาตให้นักท่องเที่ยวทั่วไปเข้าชม
อ่างเก็บน้ำสายศร
เป็นอ่างเก็บน้ำสำหรับใช้อุปโภคบริโภคภายในบริเวณอุทยานแห่งชาติเขาใหญ่ และเพื่อเป็นแหล่งน้ำของสัตว์ป่า ดำเนินการสร้างโดยนายบุญเรือง สายศร หัวหน้าอุทยานแห่งชาติเขาใหญ่คนแรกเมื่อปี 2524 โดยในช่วงที่สร้างนี้ นายบุญเรืองได้กลับมาดำรงตำแหน่งหัวหน้าอุทยานในวาระที่ 2 แต่เดิมเรียกกันว่าอ่างเก็บน้ำมอสิงโต โดยเรียกตามชื่อของเขามอสิงโตที่อยู่บริเวณหน้าอ่างเก็บน้ำซึ่งมีรูปร่างคล้ายกับสิงโต แต่ต่อมาในปี 2550 ได้เปลี่ยนชื่อเป็นอ่างเก็บน้ำสายศรเพื่อเป็นเกียรติแก่นายบุญเรือง สายศร อดีตหัวหน้าอุทยานเขาใหญ่คนแรก (พ.ศ. 2503-2506) ผู้ซึ่งมีส่วนบุกเบิกในการจัดตั้งอุทยาน และไม่ให้ผู้คนทั่วไปเข้าใจผิดคิดว่าในอุทยานแห่งชาติเขาใหญ่มีสิงโตอาศัยอยู่
หนองผักชี
แต่เดิมนั้นเคยมีชาวบ้านขึ้นมาจับจองพื้นที่อาศัยอยู่บนเขาใหญ่ และถางป่าเพื่อปลูกพืชผักบางอย่าง เช่น ผักชี พริก เป็นต้น โดยอาศัยแหล่งน้ำคือหนองผักชีนี้เพื่อการเกษตรกรรม เมื่อทางการได้สั่งให้อพยพออกจากเขาใหญ่ พื้นที่ที่เคยปลูกพืชก็ถูกทิ้งร้างมีหญ้าขึ้นสูง เป็นแหล่งอาหารให้กับสัตว์กินพืชซึ่งจะลงมากินหญ้าที่บริเวณนี้เป็นประจำ ทางอุทยานแห่งชาติได้สร้างหอดูสัตว์หนองผักชีเพื่อใช้ดูสัตว์ที่ลงมากินหญ้า โดยสัตว์มักลงมากินหญ้าตอนเช้าตรู่และตอนเย็น
หอดูสัตว์
โดยหอดูสัตว์ทั้งหมดนี้จะสร้างใกล้ ๆ โป่ง เนื่องจากสัตว์จะลงมากินดินโป่ง ซึ่งโดยมากที่เห็นจะเป็นกวาง ช้างป่ามีบ้างแต่น้อยกว่า และหากโชคดีอาจมีโอกาสได้เห็นกระทิงลงมากินดินโป่งซึ่งหาชมได้ยากมาก โดยโอกาสเห็นกระทิงนั้นจะพบที่หอดูสัตว์คลองปลากั้งมากที่สุด
จุดชมทิวทัศน์ กิโลเมตรที่ 30
หากเดินทางมาจากฝั่งปราจีนบุรี จุดชมวิวนี้เป็นจุดแวะสุดท้ายก่อนจะลงจากอุทยานแห่งชาติเขาใหญ่ไปยังฝั่งอำเภอปากช่อง โดย ณ จุดนี้นักท่องเที่ยวมักนิยมแวะถ่ายภาพเป็นที่ระลึกก่อนลงจากเขาใหญ่ เนื่องจากจะเห็นวิวข้างหลังยาวออกเป็นเป็นเทือกเขาสลับซับซ้อนสวยงาม และในวันที่เงียบสงบ อาจเห็นนกหลายชนิดมาเกาะตามกิ่งไม้ในบริเวณนี้ ซึ่งจะมีช่างภาพมาตั้งกล้องถ่ายภาพนกอยู่บ้างเป็นบางครั้ง
ทิวทัศน์ที่แลเห็นได้จากจุดนี้มีดังนี้คือ เขาลูกซ้ายมือคือเขาลูกช้าง มีถ้ำค้างคาวอยู่ เวลาโพล้เพล้อาจเห็นค้างคาวบินออกมาจากถ้ำเป็นสายเพื่อไปหาอาหาร เห็นเป็นเส้นสีดำเป็นแนวยาวตัดกับขอบฟ้า ทิวเขาที่ไกลที่สุดเป็นแนวยาวนั้นคือ เขาแผงม้าซึ่งอยู่ห่างออกไปหลายสิบกิโลเมตร ทุ่งโล่งตรงกลางในเงาเมฆนั้นเป็นร่องรอยการถางป่าเพื่อทำไร่ก่อนจัดตั้งเป็นอุทยานแห่งชาติ ตรงทุ่งโล่งนี้จะเห็นบ้านคนอยู่จำนวนหนึ่ง เป็นส่วนหนึ่งของบ้านท่ามะปราง และทางขวามือจะเห็นยอดเขาเล็ก ๆ อีกสามสี่ยอด เป็นส่วนหนึ่งของเขากำแพงซึ่งยาวออกไปทางทิศตะวันออก ได้แก่เขาแผงม้า เขาวังหิน เขาผาแจง เขาริมหัว และเขาแสงคำตามลำดับ
ศาลเจ้าพ่อเขาใหญ่
ตั้งอยู่บนหลักกิโลเมตรที่ 23 ของถนนธนะรัชต์ โดยจอมพล สฤษดิ์ ธนะรัชต์ ดำริให้สร้างขึ้นเพื่อรำลึกถึงปลัดจ่าง ผู้ปราบโจรบนเขาใหญ่ได้สำเร็จเมื่อกว่า 70 ปีก่อน นักท่องเที่ยวนิยมมาสักการะอยู่เสมอ และทุกวันที่ 26 มกราคม จะมีพิธีบวงสรวงเพื่อรำลึกถึงพระคุณของปลัดจ่างที่ได้ดูแลพื้นที่บริเวณนี้ในอดีต
โป่ง
ปัญหาที่สำคัญคือ มนุษย์ได้เข้ามาใกล้โป่งเพื่อดูสัตว์ จะทำให้สัตว์ตื่นกลัวและไม่ลงมากินดินโป่งอีก บางโป่งก็แทบจะกลายเป็นโป่งร้างไป เช่น โป่งหนองผักชี แต่เดิมเคยมีกระทิงลงมากินดินโป่งเป็นประจำแต่ปัจจุบันไม่พบกระทิงลงมากินดินโป่งนี้อีกเลย โดยพบกระทิงที่โป่งหนองผักชีครั้งสุดท้ายเมื่อปี 2524 รวมความว่าในระยะนี้โป่งหนองผักชีมีสัตว์ออกมากินดินโป่งค่อนข้างน้อยกว่าแต่ก่อนมาก เป็นต้น
ตัวอย่างสำคัญที่ยืนยันว่าการรบกวนของมนุษย์มีผลต่อการกินดินโป่งของสัตว์ กล่าวคือ แต่เดิมมีโป่งหนึ่งเป็นโป่งขนาดใหญ่ มีสัตว์หลายชนิดมากินดินโป่งประจำ แต่ปัจจุบันได้กลายเป็นโป่งร้างไปเสียแล้ว คือโป่งเครื่องบินตก โดยได้ชื่อมาจากเครื่องบินของสายการบินอาหรับได้เกิดอุบัติเหตุตกในบริเวณนี้ (ตรงกับบริเวณหลักกิโลเมตรที่ 31 บนถนนธนะรัชต์) มีผู้เสียชีวิตทั้งหมด 23 คน เมื่อเกิดอุบัติเหตุทางเจ้าหน้าที่ก็ได้ถางป่าเป็นทางเพื่อลำเลียงศพผู้เคราะห์ร้ายออกมาจากซากเครื่องบิน และภายหลังจากนั้นได้ตัดเส้นทางจากที่ถางป่าเข้าไปยังซากเครื่องบินตกแล้วตัดไปยังน้ำตกเหวสุวัตเพื่อเป็นเส้นทางเดินป่า รวมถึงมีการสร้างห้างไว้ดูสัตว์เวลากลางคืนบริเวณโป่งเครื่องบินตกนี้อีกด้วย ทั้งหมดนี้ทำให้เป็นการรบกวนสัตว์ป่า ส่งผลโป่งเครื่องบินตกกลายเป็นโป่งร้างไปในที่สุด
การเดินทาง
การเดินทางมายังอุทยานแห่งชาติเขาใหญ่ สามารถเดินทางได้ 2 ทางดังนี้
1. ขึ้นเขาฝั่งปากช่อง ซึ่งเป็นเส้นทางดั้งเดิม สร้างตั้งแต่ปี 2505 โดยเดินทางผ่านถนนมิตรภาพ เมื่อถึงช่วงอำเภอปากช่องจะมีทางแยกเข้าถนนธนะรัชต์ จากถนนมิตรภาพเข้ามาตามถนนธนะรัชต์ประมาณ 20 กิโลเมตรก็จะถึงด่านเก็บค่าธรรมเนียม ซึ่งใกล้กันนั้นเป็นที่ตั้งของศาลเจ้าพ่อเขาใหญ่ หรือปลัดจ่างผู้ปราบโจรบนเขาใหญ่เมื่อ 80 ปีก่อน โดยจากด่านเก็บค่าธรรมเนียมนี้ ต้องเดินทางไปอีกประมาณเกือบ 20 กิโลเมตรจึงจะถึงศูนย์บริการนักท่องเที่ยว เส้นทางนี้ค่อนข้างชันเมื่อเทียบกับเส้นใหม่ที่ขึ้นเขาฝั่งปราจีนบุรี สองข้างทางเป็นป่าดิบ มีดงเสือ ดงงูเห่า และดงช้างเป็นต้น ซึ่งนาน ๆ ครั้ง อาจเห็นสัตว์ออกมาเดินบนถนนใหญ่ โดยเฉพาะลิงซึ่งอาจมีมากเป็นร้อยตัวและมีกีดขวางการจราจร ควรใช้ความระมัดระวังในการขับรถเป็นอย่างมากเนื่องจากมีอุบัติเหตุขับรถชนลิงอยู่บ่อย ๆ
2. ขึ้นเขาฝั่งปราจีนบุรี เป็นทางที่ตัดขึ้นใหม่ในปี 2525 ซึ่งหากเดินทางมาจากกรุงเทพมหานครแล้ว นับว่าสะดวกและใกล้กว่าทางฝั่งปากช่อง อีกทั้งทางขึ้นยังชันน้อยกว่าเล็กน้อย โดยขับรถมาทางถนนรังสิต-นครนายก เมื่อถึงตัวเมืองนครนายกให้เลี้ยวเข้าถนนสุวรรณศร (หมายเลข 33) ไปทางปราจีนบุรี เดินทางมาจนกระทั่งถึงวงเวียนให้เลี้ยวซ้ายเข้าถนนปราจีนบุรี-เขาใหญ่ ซึ่งนับจากวงเวียนนี้ จะห่างจากศูนย์บริการนักท่องเที่ยวประมาณ 40 กิโลเมตร แต่หากมาจากทางนี้จะใกล้น้ำตกเหวนรกมากกว่า เส้นทางฝั่งนี้ไม่ค่อยมีสัตว์มากเท่ากับฝั่งปากช่อง แต่มีลิงมากพอ ๆ กัน ซึ่งควรขับรถด้วยความระมัดระวังเช่นกัน
ที่พัก
มีบ้านพัก บ้านพักเรือนแถว และค่ายพักแรม ให้บริการแก่นักท่องเที่ยว จำนวน 4 พื้นที่ ได้แก่ พื้นที่ศูนย์บริการนักท่องเที่ยว พื้นที่บนเขา-จุดชมทิวทัศน์ พื้นที่ค่ายสุรัสวดี และพื้นที่บ้านธนะรัชต์ แต่ละเขตอยู่ห่างกันพอสมควร ดังนั้น นักท่องเที่ยวที่จองที่พัก-บริการไว้แล้ว ควรติดต่อที่เจ้าหน้าที่งานบ้านพักและบริการของอุทยานแห่งชาติซึ่งอยู่ใกล้กับศูนย์บริการนักท่องเที่ยวก่อน เพื่อเจ้าหน้าที่จะได้มอบกุญแจที่พัก แนะนำเส้นทางเข้าที่พัก และคำแนะนำอื่น ๆ ที่เป็นประโยชน์ต่อการท่องเที่ยวในเขตอุทยานแห่งชาติเขาใหญ่ก่อนเข้าพัก
สถานที่กางเต็นท์
มีลานกางเต็นท์ตามจุดต่าง ๆ และมีเต็นท์ให้เช่า การสำรองที่พักเต็นท์สามารถติดต่อสอบถามรายละเอียดและสำรองที่พักได้กับอุทยานแห่งชาติโดยตรง
ร้านอาหาร
เปิดให้บริการตั้งแต่เวลา 07.00 - 18.00 น. ในวันจันทร์ - ศุกร์ และเวลา 07.00 - 21.00 น. ในวันเสาร์ - อาทิตย์ มีจำนวน 5 แห่ง คือ
ศูนย์บริการนักท่องเที่ยว
ศูนย์บริการนักท่องเที่ยว อยู่ใกล้กับที่อุทยานแห่งชาติเขาใหญ่ มีขนาดใหญ่พอที่จะรับนักท่องเที่ยวได้ครั้งหนึ่งไม่ต่ำกว่า 150 คน บริเวณนี้มีห้องประชุมซึ่งสามารถบรรจุคนได้ถึง 100 คน ใช้สำหรับเป็นที่ประชุมบรรยาย ฉายภาพนิ่ง และภาพยนตร์
ระบบสาธารณูปโภค
มีถนนระบบสองทางเชื่อมโยงจากการบริการ ไปยังจุดท่องเที่ยวและนันทนาการต่าง ๆ อย่างทั่วถึง ความยาวรวมกันกว่า 86 กิโลเมตร มีไฟฟ้าและน้ำประปาใช้ตลอด 24 ชั่วโมง
สุขา
มีสุขาบริการตามจุดบริการนักท่องเที่ยว และบริเวณลานกางเต็นท์
โช อู-รี
โช อู-รี (เกาหลี: 조우리; เกิด 29 มีนาคม ค.ศ. 1992) เป็นนักแสดงหญิงชาวเกาหลีใต้ เธอแสดงในซีรีส์โทรทัศน์เช่น Medical Top Team (2013), Modern Farmer (2014), A Daughter Just Like You (2015), Descendants of the Sun (2016) และ Gangnam Beauty (2018)
อี จู-ย็อง
อี จู-ย็อง (เกิด 14 กุมภาพันธ์ ค.ศ. 1992) เป็นนักแสดงชาวเกาหลีใต้ เป็นที่รู้จักจากบทบาทนักแสดงสมทบในละครชุดเรื่อง นางฟ้านักยกน้ำหนักคิมบ๊กจู (2016–17), สื่อในสายฝน (2018), เดอะ โกสต์ ดีเทกทีฟ (2018) จนกระทั่งโด่งดังจากบทบาท "มา ฮย็อน-อี" ในเรื่อง ธุรกิจปิดเกมแค้น (2020) และได้รับรางวัลเอเชียอาร์ติสต์อะวอดส์ ต่อมาเธอได้รับบทนักแสดงนำคู่กับ อี ซอ-จินในละครชุดแนวอาชญากรรม-ไซไฟเรื่อง ไทมส์ (2021) ที่ทำให้เธอได้รับการเสนอชื่อเข้าชิงรางวัลแพ็กซัง อาร์ทส์ อวอร์ดส์ ในสาขานักแสดงหน้าใหม่ยอดเยี่ยม ประเภทละครโทรทัศน์
นอกจากผลงานการแสดงละครแล้วเธอยังมีผลงานการแสดงภาพยนตร์เช่น เกมเจรจาท้ามรณะ (2018), สาวน้อยเบสบอล (2019) และภาพยนตร์ที่กำกับโดย ฮิโรกาซุ โคเรเอดะ เรื่อง โบรเกอร์ จัดหารัก (2022) โดยภาพยนตร์เรื่องดังกล่าวประสบความสำเร็จในเทศกาลภาพยนตร์กาน
โช ซู-มิน
โช ซู-มิน (เกิด 5 มีนาคม ค.ศ. 1999) เป็นนักแสดงหญิงชาวเกาหลีใต้ เรื่มแสดงภาพยนตร์ครั้งแรกเมื่อปี ค.ศ. 2006
มาณฑา
มาณฑา (मान्दा, ) หรือ ธามิณี (धामिनी, ) เป็นเทพีในศาสนาพราหมณ์ ฮินดู นางนั้นเป็นชายาของพระเสาร์หนึ่งในเทวดานพเคราะห์ และเป็นเทพมารดรของเทพบุตรคุลิกัณ นางนั้นมีชาติกำเนิดเป็นคนธรรพ์และเป็นเทพีแห่งกาลเวลา โดยการเต้นรำของนางนั้นสามารถหยุดทุกสิ่งในพรหมมัณฑะ ( Brahmānda - เอกภพ)ให้สามารถสนใจนางได้ นางนั้นได้รับการยกย่องว่ามีอิทธิพลเหนือดาวพระเคราะห์ดาวเสาร์ทั้งหมดในโหราศาสตร์แบบอินเดีย
โบสถ์พราหมณ์ของบุตรพระนาง
มีโบสถ์พราหมณ์ของเทพบุตรคุลิกัณ โอรสของนาง โดยเทพประธานหลักของเทวสถานนั้นคือพระอิศวร และส่วนมากมักจะอยู่ในรัฐเกรละ อินเดียภาคใต้ ได้แก่:
ปาโอโล เกร์เรโร
โฮเซ ปาโอโล เกร์เรโร กอนซาเลส (เกิดวันที่ 1 มกราคม ค.ศ. 1984) เป็นนักฟุตบอลชาวเปรู ปัจจุบันได้เล่นในตำแหน่งกองหน้าให้กับอิงเตร์นาซีโยนัลและทีมชาติเปรู
เกร์เรโรเริ่มต้นอาชีพในเยอรมนีกับไบเอิร์นมิวนิก ก่อนที่จะย้ายไปฮัมบัวร์เกอร์ เอ็สเฟา เขาได้ลงเล่นให้กับทั้งสองสโมสรในบุนเดิสลีการวมกัน 161 นัด ยิงได้ 47 ประตู ตลอดการลงเล่นในแปดฤดูกาล ต่อมาเขาได้ย้ายไปบราซิล โดยเล่นให้กับคอรินเทียนส์ เขายิงประตูชัยช่วยให้ทีมชนะเลิศฟุตบอลชิงแชมป์สโมสรโลก 2012
เกร์เรโรลงเล่นให้กับทีมชาติเปรูมาตั้งแต่ ค.ศ. 2004 โดยจนถึงปัจจุบัน เขาได้ลงเล่นทีมชาติกว่า 100 นัด และเป็นผู้ทำประตูให้กับทีมชาติเปรูสูงสุดตลอดกาลที่ 38 ประตู เขาเป็นตัวแทนของทีมชาติในการแข่งขันโกปาอาเมริกา 5 ครั้ง โดยพาทีมจบอันดับที่สามในปี 2011 และ 2015 และจบอันดับรองชนะเลิศในปี 2019 โดยทั้งสามครั้งนี้ เขาเป็นผู้ทำประตูสูงสุดของทัวร์นาเมนต์ และหากนับเฉพาะผู้เล่นที่ยังคงเล่นอยู่ เขายังเป็นผู้เล่นที่ทำประตูสูงสุดตลอดกาลในโกปาอาเมริกาอีกด้วย
ในฟีฟ่าบาลงดอร์ 2015 เกร์เรโรเป็นหนึ่งใน 59 คนที่ถูกเสนอชื่อเข้ารับรางวัล เขาเป็นผู้เล่นชาวเปรูคนแรกที่ได้รับเกียรตินี้
หิน
หิน เป็นของแข็งที่เกิดขึ้นตามธรรมชาติ ซึ่งเป็นสารผสมที่เกิดจากการเกาะตัวกันแน่นของแร่ตั้งแต่ 1 ชนิดขึ้นไป หรือ เป็นสารผสมของแร่กับแก้วภูเขาไฟ หรือ แร่กับซากดึกดำบรรพ์ หรือของแข็งอื่น ๆ หินมีหลายลักษณะ รูปร่างที่แตกต่างกันออกไป มีสีสันที่ต่างกันออกไป ตามถิ่นที่อยู่
เราสามารถจำแนกหินที่อยู่บนเปลือกโลกทางธรณีวิทยาออกได้เป็น 3 พวกใหญ่ ๆ คือ
แต่เนื่องจากลักษณะที่หินตะกอนในประเทศไทยเรามักแสดงลักษณะชั้น (bed) เนื่องจากการตกตะกอนให้เห็นเด่นชัด จึงทำให้ในอดีตมีหลายท่านเรียกชื่อหินตะกอนเหล่านี้อีกอย่างหนึ่งว่า หินชั้น แต่ในปัจจุบันพบว่าการเรียกชื่อหินตะกอนว่าหินชั้นนั้น ไม่ค่อยได้รับการนิยมเท่าใดนัก เนื่องจากนักธรณีวิทยาพบว่ามีหลายครั้งๆ ที่หินอัคนีหรือหินแปรก็แสดงลักษณะเป็นชั้นๆเช่นกัน เช่น ชั้นลาวาของหินบะซอลต์ หรือริ้วรอยชั้นเนื่องจากการแปรสภาพของหินไนส์ และในบางครั้งหินตะกอนก็ไม่แสดงลักษณะเป็นชั้นๆก็มี
ดังนั้นทางด้านการศึกษาธรณีวิทยาของประเทศไทยจึงพยายามรณรงค์ให้กลุ่มนิสิตนักศึกษาและประชาชนทั่วไปให้ใช้ชื่อ หินตะกอน ในการเรียกชื่อหินตะกอนแทนคำว่า หินชั้น
หิน คือ มวลของแข็งที่ประกอบไปด้วยแร่ชนิดเดียวกัน หรือหลายชนิดรวมตัวกันอยู่ตามธรรมชาติ เนื่องจากองค์ประกอบของเปลือกโลกส่วนใหญ่เป็นสารประกอบซิลิกอนไดออกไซด์ (SiO2) ดังนั้นเปลือกโลกส่วนใหญ่มักเป็นแร่ตระกูล ซิลิเกต นอกจากนั้นยังมีแร่ตระกูลคาร์บอเนต เนื่องจากบรรยากาศโลกในอดีตส่วนใหญ่เป็นคาร์บอนไดออกไซด์ น้ำฝนได้ละลายคาร์บอนไดออกไซด์บนบรรยากาศลงมาสะสมบนพื้นดินและมหาสมุทร สิ่งมีชีวิตอาศัยคาร์บอนสร้างธาตุอาหารและร่างกาย แพลงตอนบางชนิดอาศัยซิลิกาสร้างเปลือก เมื่อตายลงทับถมกันเป็นตะกอน หินส่วนใหญ่บนเปลือกโลกจึงประกอบด้วยแร่ต่างๆ
แร่ประกอบหิน
ตระกูลซิลิเกต
เฟลด์สปาร์ (Feldspar) เป็นกลุ่มแร่ที่มีมากกว่าร้อยละ 50 ของเปลือกโลก ซึ่งเป็นองค์ประกอบส่วนใหญ่ของหินหลายชนิดในเปลือกโลก เฟลด์สปาร์มีองค์ประกอบหลักเป็นอะลูมิเนียมซิลิเกต รูปผลึกหลายชนิด เมื่อเฟลด์สปาร์ผุพังจะกลายเป็นอนุภาคดินเหนียว (Clay minerals)
ควอรตซ์ (SiO2) เป็นซิลิกาไดออกไซด์บริสุทธิ์ มีรูปผลึกทรงหกเหลี่ยมยอดแหลม มีอยู่ทั่วไปในเปลือกทวีป แต่หาได้ยากในเปลือกมหาสมุทรและแมนเทิล เมื่อควอรตซ์ผุพังจะกลายเป็นอนุภาคทราย (Sand) ควอรตซ์มีความแข็งแรงมาก ขูดแก้วเป็นรอย
ไมก้า (Mica) เป็นกลุ่มแร่ซึ่งมีรูปผลึกเป็นแผ่นบาง มีองค์ประกอบเป็นอะลูมิเนียมซิลิเกตไฮดรอกไซด์ มีอยู่ทั่วไปในเปลือกทวีป ไมก้ามีโครงสร้างเช่นเดียวกับ แร่ดินเหนียว (Clay minerals) ซึ่งเป็นองค์ประกอบสำคัญของดิน
แอมฟิโบล (Amphibole group) มีลักษณะคล้ายเฟลด์สปาร์แต่มีสีเข้ม มีองค์ประกอบเป็นอะลูมิเนียมซิลิเกตไฮดรอกไซด์ ที่มีแมกนีเซียม เหล็ก หรือ แคลเซียม เจือปนอยู่ มีอยู่แต่ในเปลือกทวีป ตัวอย่างของกลุ่มแอมฟิโบลที่พบเห็นทั่วไปคือ แร่ฮอร์นเบลนด์ ซึ่งอยู่ในหินแกรนิต
ไพร็อกซีน (Pyroxene group) มีสีเข้ม มีองค์ประกอบที่เป็นแมกนีเซียมและเหล็กซิลิเกตอยู่มาก มีลักษณะคล้ายแอมฟิโบล มีอยู่แต่ในเปลือกมหาสมุทร
โอลิวีน (Olivine) มีองค์ประกอบหลักเป็นแมกนีเซียมและเหล็กซิลิเกต มีอยู่น้อยมากบนเปลือกโลก กำเนิดจากแมนเทิลใต้เปลือกโลก
ตระกูลคาร์บอเนต
แคลไซต์ (Calcite) เป็นแคลเซียมคาร์บอเนต (CaCO3) เป็นองค์ประกอบหลักของหินปูนและหินอ่อน โดโลไมต์ (Dolomite) ซึ่งเป็นแร่คาร์บอเนตอีกประเภทหนึ่งที่มีแมงกานีสผสมอยู่ CaMg(CO3) 2 แร่คาร์บอเนตทำปฏิกิริยากับกรดเป็นฟองฟู่ให้ก๊าซคาร์บอนไดออกไซด์ออกมา
ศุภนันท์ บุรีรัตน์
ศุภนันท์ บุรีรัตน์ (เกิดเมื่อวันที่ 10 ธันวาคม พ.ศ. 2536) เป็นนักฟุตบอลชาวไทย เล่นในตำแหน่งแบ็กขวา ปัจจุบันได้ลงเล่นให้กับการท่าเรือ ในไทยลีก และทีมชาติไทย
สิมโพย
สิมโพย (Shen Pei; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นที่ปรึกษาคนสำคัญของอ้วนเสี้ยว
ประวัติ
สิมโพย เป็นชาวเมืองอุ้ยจวิ้น มีฉายาว่า เจิ้งหนาน เป็นคนเข้มแข็ง เด็ดขาด ซื่อสัตย์สุจริต ใจใหญ่ ชำนาญในการรบ เป็นนายทหารที่อ้วนเสี้ยวศรัทธาและไว้วางใจมาก ในการรบครั้งสำคัญที่กัวต๋อ สิมโพยเป็นผู้ออกความคิดสร้างเนินดินขึ้นรอบค่ายโจโฉ แล้วให้ทหารขึ้นระดมยิงเกาทัณฑ์เข้าไปในค่าย ทำให้ทหารโจโฉเสียขวัญ เมื่ออ้วนเสี้ยวตายแล้ว สิมโพยยังคงต่อสู้กับโจโฉ ป้องกันแคว้นกิจิ๋วอย่างเต็มที่ ให้ทหารยิงเกาทัณฑ์ฆ่าโจโฉที่ควบม้าเข้ามาใกล้กำแพงเมือง เกาทัณฑ์ถูกหมวกโจโฉทะลุ ในที่สุด โจโฉขุดคลองระบายน้ำท่วมเมืองกิจิ๋ว แล้วเข้ายึดจับตัวสิมโพยได้ จึงเกลี้ยกล่อมให้ยอมสวามิภักดิ์แต่โดยดี สิมโพยยืนหยัดว่า ถ้ามีชีวิตอยู่ก็ขอเป็นข้าของอ้วนเสี้ยว ถ้าหาชีวิตไม่แล้วก็ขอเป็น ผีรับใช้อ้วนเสี้ยวต่อไป โจโฉจนใจ ต้องสั่งให้เอาตัวไปตัดศีรษะ ก่อนที่บู๋ซุจะลงดาบ สิมโพยขอกระทำคำนับนายซึ่งอยู่ทางทิศเหนือแล้วจึงให้ฟันคอ ความทราบถึงโจโฉ ได้กล่าวว่า “สิมโพยนี้มีความสัตย์ซื่อต่อนายนัก ผู้ใดจะทำราชการไปข้างหน้า จงดูเยี่ยงอย่างสิมโพยเถิด”
โจวันนี เรย์นา
โจวันนี อาเลฮันโดร เรย์นา (เกิด 13 พฤศจิกายน ค.ศ. 2002 เป็นนักฟุตบอลชาวสหรัฐ ปัจจุบันลงเล่นในตำแหน่งกองกลางตัวรุก และปีก ให้กับโบรุสซีอาดอร์ทมุนท์ สโมสรในบุนเดิสลีกา และทีมชาติสหรัฐ เขาถูกจัดลำดับให้เป็นหนึ่งใน Next Generation's ประจำปี ค.ศ. 2019 ของ''เดอะการ์เดียนส์
ชีวิตช่วงแรก
เรย์นาเกิดในซันเดอร์แลนด์ ประเทศอังกฤษ ในขณะที่เคลาดิโอ เรย์นาลงเล่นให้กับสโมสรฟุตบอลซันเดอร์แลนด์ ในพรีเมียร์ลีก ครอบครัวของเขากลับสู่สหรัฐโดยตั้งรกรากอยู่ในเบดฟอร์ด นิวยอร์ก ในปี ค.ศ. 2007 เมื่อจิโอวานนีอายุห้าขวบ จิโอวานนีเข้าร่วมสถาบันฟุตบอลของนิวยอร์กซิตีในท้องถิ่นของเขา ในปี ค.ศ. 2015 ก่อนย้ายไปโบรุสซีอาดอร์ทมุนท์ ในปี ค.ศ. 2019
เกียรติประวัติ
โบรุสซีอาดอร์ทมุนท์
สหรัฐ อายุไม่เกิน 17 ปี
สหรัฐ
ชโยติ (เทวีในศาสนาฮินดู)
ชโยติเทวี (देवी ज्योति) เป็นพระเทพีในคติศาสนาพราหมณ์ ฮินดูเป็นเทพีแห่งหอกศากตยุทธและยัญพิธี การโหมกูณฑ์และแสงสว่าง รวมถึงความรู้แจ้ง นางได้รับการยกย่องในหมู่ชนชาวทราวิฑที่นับถือไศวนิกายและในเชิงบุคลาธิษฐานนางนั้นคืออำนาจของหอกศากตยุทธของพระขันทกุมาร
เทพปกรณัม
ตามเทพปกรณัมการปรากฏองค์ของเทพีองค์นีันั้นที่ได้รับความนิยมมีอยู่สองปกรณัม ในปกรณัมแรก พระนางปรากฏจากฉัพพรรณรังสีของพระอิศวรรวมถึงเป็นการสำแดงเดชของเทพบิดรของพระนาง
ในปกรณัมที่สองนั้น พระนางปรากฏจากแสงเพลิงของพระนลาฎเจ้าแม่ศรีมหาอุมาเทวีเสมือนเช่นเดียวกับการสมภพพระสกันทกุมารจากของพระอิศวรเช่นเดียวกัน และนางนั้นสถิตย์ในหอกศากตยุทธของพระขันทกุมารอันใช้รณรงค์พิชัยยุทธ์กับอสูรสุระปัทม
โดยทั่วไปนั้นมักถือว่านางปรากฏทิพยรูปในสถานะไร้รูปร่าง(อรูป)ในเทวสถานของพระขันทกุมารอันมีสถานะคือเชษฐาของนาง และนางนั้นสถิตย์และปรากฏทิพยรูปเป็นไฟในหัตถ์หนึ่งของพระศิวนาฏราชอันมีสถานะเป็นเทพบิดรของนาง
การบวงสรวงเซ่นวักบัตรพลี
พระนางนั้นถึงขนานนามไวพจน์อีกนามว่า ศราวัณภไว เนื่องจากมีสถานะเสมือนขนิษฐาของพระขันทกุมารและนางนั้นได้รับการบวงสรวงเซ่นวักบัตรพลีในรูปแบบหอกศากตยุทธของเทวสถานพระขันทกุมาร ในบางส่วนของอินเดียนับถือกันว่านางนั้นคือเทพีองค์เดียวกับเจ้าแม่รายกีเทวี (goddess Rayaki) ซึ่งเกี่ยวข้องกับพระเวทย์ (Vedic Raka) ในภูมิภาคอินเดียเหนือนั้นนับถือกันว่านางนั้นคือเทพีองค์เดียวกับเจ้าแม่ชวาลามุขี (goddess Jwalaimukhi)
หินตะกอน
หินตะกอน (sedimentary rock) คือ หินที่เกิดจากการตกตะกอนของเม็ดแร่ที่ได้จากการผุพังของหินชนิดใดก็ได้ที่ผิวโลก และถูกพัดพาไปโดย น้ำ ลม หรือธารน้ำแข็ง แล้วจับตัวกันแข็งเป็นหิน หรือ เกิดจากการตกตะกอนทางเคมีของสารละลายจากในน้ำ ในลำธาร ทะเล หรือมหาสมุทร เนื่องจากปฏิกิริยาทางเคมีหรือการระเหยของน้ำ ที่อุณหภูมิปกติบนผิวโลก ลักษณะเด่นของหินตะกอน คือ การเกิดเป็นชั้นหลายๆชั้น อาจมีซากดึกดำบรรพ์ หรือแสดงลักษณะโครงสร้างของการตกตะกอนตามลำดับอายุ
การเรียกชื่อ
เนื่องจากลักษณะที่หินตะกอนในประเทศไทยเรามักแสดงลักษณะชั้น (bed) เนื่องจากการตกตะกอนให้เห็นเด่นชัด จึงทำให้ในอดีตมีหลายท่านเรียกชื่อหินตะกอนเหล่านี้อีกอย่างหนึ่งว่า "หินชั้น" แต่ในปัจจุบันพบว่าการเรียกชื่อหินตะกอนว่าหินชั้นนั้น ไม่ค่อยเป็นที่นิยมสักเท่าไร ในทั่วไปนี้ให้ใช้ชื่อ "หินตะกอน" ในการเรียกชื่อหินตะกอนแทนคำว่า หินชั้น
ประเภทของหินตะกอน
นักธรณีวิทยาจำแนกหินตะกอนตามลักษณะการเกิดออกเป็น 3 กลุ่มคือ
พรีเมียร์ลีกเอเชียโทรฟี
พรีเมียร์ลีกเอเชียโทรฟี (หรือที่รู้จักว่า บาร์เคลย์ เอเชีย โทรฟี ด้วยเหตุผลของผู้สนับสนุน, โดยก่อนหน้านี้ใช้ชื่อว่า เอฟเอ พรีเมียร์ลีก เอเชีย คัพ) เป็นการแข่งขันปรี-ซีซันกระชับมิตรสี่ทีม ฟุตบอล ทัวร์นาเมนต์จัดขึ้นใน ทวีปเอเชีย ทุกสองปี. การแข่งขันจะต่อกรกับสามสโมสรฟุตบอลจาก พรีเมียร์ลีก และทีมเจ้าบ้าน.
วัดศาลเจ้าไก่ต่อ
วัดศาลเจ้าไก่ต่อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลเจ้าไก่ต่อ อำเภอลาดยาว จังหวัดนครสวรรค์ ที่ดินที่ตั้งวัด มีเนื้อที่ 22 ไร่ 1 งาน 48 ตารางวา มีที่ธรณีสงฆ์ จำนวน 5 แปลง เนื้อที่ 72 ไร่ ปัจจุบันมีพระครูนิสัยวุฒิธรรม (ธมฺมจารี) เป็นเจ้าอาวาส
วิสเซรา
เนลสัน ฟราเซียร์ จูเนียร์ (Nelson Frazier Jr.; 14 กุมภาพันธ์ ค.ศ. 1971 – 18 กุมภาพันธ์ ค.ศ. 2014) เป็นนักมวยปล้ำอาชีพชาวอเมริกันที่ปล้ำในสมาคม World Wrestling Federation/World Wrestling Entertainment (WWF/WWE) ในช่วงปี 1990 และ 2000 ภายใต้ชื่อ เมเบิล (Mabel), วิสเซรา (Viscera) และ บิ๊ก แดดดี วี (Big Daddy V) อดีตแชมป์ WWF World Tag Team Champion และ WWF Hardcore Champion ผู้ชนะ King of the Ring ปี 1995
วัดศาลเจ้าไก่ต่อ
วัดศาลเจ้าไก่ต่อตั้งวัดเมื่อ พ.ศ. 2484 ตั้งชื่อวัดตามชื่อหมู่บ้าน อันเนื่องจากแต่เดิมบริเวณนี้เป็นป่าไม้หนาทึบ และมีสัตว์ป่าจำนวนมากรวมถึงไก่ป่าเป็นฝูง ๆ ด้วยต่อมาเมื่อประชาชนมาตั้งถิ่นฐานมากขึ้น ได้เรียกชื่อหมู่บ้านนี้ว่าบ้านศาลเจ้าไก่ต่อ เริ่มสร้างวัดเมื่อ พ.ศ. 2475 ได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2524 เขตวิสุงคามสีมา กว้าง 49 เมตร ยาว 49 เมตร ด้านการศึกษาได้เปิดสอนโรงเรียนพระปริยัติธรรมแผนกธรรม เมื่อ พ.ศ. 2519
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2525 เป็นอาคารคอนกรีตเสริมเหล็ก ศาลาการเปรียญ กว้าง 24 เมตร ยาว 36 เมตร สร้างเมื่อ พ.ศ. 2512 เป็นอาคารไม้ทรงไทย กุฏิสงฆ์ จำนวน 12 หลัง เป็นอาคารครึ่งตึกครึ่งไม้ 10 หลัง เป็นอาคารคอนกรีตเสริมเหล็ก 2 หลัง หอสวดมนต์ กว้าง 10 เมตร ยาว 19 เมตร สร้างเมื่อ พ.ศ. 2522 เป็นอาคารครึ่งตึกครึ่งไม้ ศาลาอเนกประสงค์ กว้าง 12.90 เมตร ยาว 25.10 เมตร สร้างเมื่อ พ.ศ. 2554 เป็นอาคารคอนกรีตเสริมเหล็ก และศาลาบำเพ็ญกุศล จำนวน 1 หลัง สร้างเมื่อ พ. ศ. 2529 เป็นอาคารครึ่งตึกครึ่งไม้ ปูชนียวัตถุที่สำคัญ ได้แก่ พระประธานประจำอุโบสถ ปางมารวิชัย มีขนาดหน้าตักกว้าง 50 นิ้ว สูง 90 นิ้ว สร้างเมื่อ พ.ศ. 2524 พระประธานประจำศาลาการเปรียญมีขนาดหน้าตักกว้าง 60 นิ้ว สูง 47 นิ้ว สร้างเมื่อ พ.ศ. 2519
ซัลดี้ วงษ์เดอรี
ซัลดี้ วงษ์เดอรี (เกิดเมื่อวันที่ 27 พฤษภาคม พ.ศ. 2541) เป็นนักฟุตบอลชาวไทย เล่นในตำแหน่งกองกลางตัวรุก ปัจจุบันเล่นให้กับมหาวิทยาลัยเกษมบัณฑิต ในไทยลีก 3 โดยยืมตัวจากเมืองทอง ยูไนเต็ด
ลูนาร์: เดอะซิลเวอร์สตาร์
ลูนาร์: เดอะซิลเวอร์สตาร์ (Lunar: The Silver Star; ルナ ザ・シルバースター; โรมาจิ: Runa Za Shirubā Sutā) เป็นวิดีโอเกมเล่นตามบทบาทที่พัฒนาโดยเกมอาตส์และสตูดิโออเล็กซ์สำหรับเซกา/เมกะ-ซีดี ซึ่งเผยแพร่ครั้งแรกโดยเกมอาตส์ และวางจำหน่ายในประเทศญี่ปุ่นเมื่อ ค.ศ. 1992 หลังจากการเปิดตัวที่ประสบความสำเร็จ เกมได้รับการแปลและจำกัดวงโดยเวิร์กกิงดีไซส์เพื่อวางจำหน่ายในทวีปอเมริกาเหนือในปีต่อมา
ด้วยการออกแบบในฐานะ "วิดีโอเกมเล่นตามบทบาทชนิดแตกต่าง" ลูนาร์: เดอะซิลเวอร์สตาร์ได้ใช้ประโยชน์จากรูปแบบซีดี-รอม ซึ่งจะมีชื่อเสียงในอนาคต โดยนำเสนอเสียงคุณภาพสูง, วิดีโอเคลื่อนไหวเต็มรูปแบบ และการพากย์ด้วยเสียงเพื่อเล่าเรื่องราวแฟนตาซีที่มีฉากอยู่ในโลกแห่งเวทมนตร์ เกมดังกล่าวมุ่งเน้นไปที่การกระทำที่กล้าหาญของอเล็กซ์ ซึ่งเป็นเด็กหนุ่มจากเมืองเล็ก ๆ ที่ฝันว่าวันหนึ่งจะได้เป็นฮีโรที่ยิ่งใหญ่เหมือนกับไอดอลของเขาที่เป็นดรากอนมาสเตอร์ ผู้มีนามว่าดายน์ เมื่อการผจญภัยแบบเด็ก ๆ เปลี่ยนมาเป็นการค้นพบมังกรโบราณในเวลาต่อมา อเล็กซ์และเพื่อนของเขาต้องเดินทางข้ามโลกเพื่อรวบรวมพลังที่จำเป็นเพื่อเป็นดรากอนมาสเตอร์คนต่อไป และช่วยโลกในปฏิบัติการนี้
ลูนาร์: เดอะซิลเวอร์สตาร์ ประสบความสำเร็จจากทั้งการวิจารณ์และในเชิงพาณิชย์ โดยกลายเป็นเกมที่มียอดขายเมกา-ซีดี อันดับหนึ่งในประเทศญี่ปุ่น และมียอดขายเมกา-ซีดี สูงสุดเป็นอันดับสองตลอดกาล ในฐานะเกมแรกในซีรีส์ลูนาร์ มันได้สร้างมาตรฐานสำหรับเกมอื่น ๆ ที่ตามมา รวมถึงภาคต่อโดยตรงอย่างลูนาร์: อีเทอร์นอลบลู ใน ค.ศ. 1994 นับตั้งแต่เปิดตัวเกมรุ่นดั้งเดิม ก็ได้มีการรีเมกปรับปรุงสามแบบสำหรับระบบต่าง ๆ ได้แก่ ลูนาร์: ซิลเวอร์สตาร์สตอรีคอมพลีต ใน ค.ศ. 1996, ลูนาร์เลเจนด์ ใน ค.ศ. 2002 และลูนาร์: ซิลเวอร์สตาร์ฮาร์โมนี ใน ค.ศ. 2009
รูปแบบการเล่น
ลูนาร์: เดอะซิลเวอร์สตาร์ เป็นวิดีโอเกมเล่นตามบทบาทมุมมองจากบนลงล่างที่มีตัวละครและสภาพแวดล้อมแบบสองมิติแบบดั้งเดิม ผู้เล่นจะต้องสำรวจเมืองต่าง ๆ, ทุ่งกว้าง และสภาพแวดล้อมที่เลวร้ายเพื่อบรรลุวัตถุประสงค์ตามเนื้อเรื่องที่ขับเคลื่อนไปข้างหน้า รวมทั้งโต้ตอบกับตัวละครที่ไม่ใช่ผู้เล่นเพื่อขยายสคริปต์และรับรางวัลต่าง ๆ ด้วยการใช้ประโยชน์จากความสามารถด้านฮาร์ดแวร์ดิสก์ของเซกา ซีดี จึงมีวิดีโอสั้น ๆ และเสียงแทรกมาพร้อมกับการบรรยายของเกม รวมถึงภาพเคลื่อนไหวแบบหนึ่งในสี่หรือแบบเต็มหน้าจอ และไฟล์เสียงซีดี-ดีเอ ผู้เล่นสามารถบันทึกความคืบหน้าโดยการเซฟลงในแรมภายในของเซกา ซีดี หรือตลับแรมที่ซื้อแยกต่างหาก ซึ่งพอดีกับเมกาไดรฟ์/เจเนซิสที่เสริมเข้ามา
ขณะเดินทางในโลกของเกม ผู้เล่นจะสุ่มพบมอนสเตอร์ศัตรูที่ต้องกำจัดหรือหลีกเลี่ยงเพื่อรุดหน้า ลำดับการต่อสู้ใช้วิธีผลัดกันเล่น โดยผู้เล่นและศัตรูกระทำตามระดับ "ความเร็ว" ของพวกเขา ผู้เล่นจะออกคำสั่งกับตัวละครที่ควบคุมแต่ละตัวในหมู่คณะ ซึ่งจะดำเนินการตามลำดับจนกว่าการต่อสู้จะสิ้นสุด ขณะอยู่ในสนามรบ ผู้เล่นสามารถเลือกที่จะเคลื่อนตัวละครเพื่อโจมตีศัตรู, ถอยเข้ามุม, ยืนบนพื้นของพวกเขา หรือหนีจากการต่อสู้ทั้งหมด โดยตัวละครสามารถโจมตีศัตรูได้ก็ต่อเมื่อพวกเขาเข้าใกล้เป้าหมายมากพอ หรือใช้การโจมตีระยะไกล ส่วนนอล ซึ่งเป็นตัวละครสนับสนุนที่ไม่เกี่ยวข้องโดยตรงในการต่อสู้ นั้นมีอยู่ตลอดทั้งเกมเพื่อวิเคราะห์ศัตรูก่อนที่การต่อสู้จะเริ่ม โดยจะประเมินความแข็งแกร่งที่สัมพันธ์กับกลุ่มของผู้เล่น ผู้เล่นอาจพบอาวุธ, อุปกรณ์ และไอเท็มต่าง ๆ ในระหว่างการเล่นเกมซึ่งจะเพิ่มประสิทธิภาพของตัวละครในการต่อสู้ เช่น สร้างความเสียหายให้แก่ฝ่ายตรงข้ามและเพิ่มความแข็งแกร่ง จากการชนะการต่อสู้จะได้รับค่าประสบการณ์ที่นำไปสู่การทำให้ตัวละครแข็งแกร่งขึ้นและสามารถต่อสู้กับศัตรูที่ยากขึ้นเรื่อย ๆ เมื่อพ่ายแพ้ ผู้เล่นสามารถเลือกที่จะโหลดไฟล์ที่เซฟก่อนหน้านี้ หรือเริ่มเกมใหม่ที่เช็กพอยต์ที่ได้เซฟไว้โดยอัตโนมัติ
พื้นฉาก
เกมดังกล่าวเกิดขึ้นในดินแดนแฟนตาซีของลูนาร์ ซึ่งเป็นโลกเล็ก ๆ ที่อาศัยอยู่ได้ โคจรรอบดาวเคราะห์สีน้ำเงินที่แห้งแล้งขนาดใหญ่ (รู้จักกันในชื่อบลูสตาร์) ที่ทำให้เกิดโลกคู่ขนานอย่างหลวม ๆ ระหว่างโลกของเกมและโลกกับดวงจันทร์ โดยหลายศตวรรษก่อนเริ่มเกม บลูสตาร์ถูกทำให้ไม่สามารถอยู่ได้จากสงครามหลายปี อัลเธนาเทพธิดาที่ทรงอำนาจและมีเมตตาได้ย้ายมนุษยชาติไปที่ซิลเวอร์สตาร์ โลกแห่งลูนาร์ และมอบหมายให้มังกรสี่ตัวปกป้องสภาพแวดล้อมของโลกใหม่ จากจุดนี้ ผู้ที่จะใช้พลังของมังกรเพื่อรับใช้เทพธิดาและปกป้องโลกได้เป็นที่รู้จักในนาม "ดรากอนมาสเตอร์" และไม่มีดรากอนมาสเตอร์คนไหนได้รับความเคารพมากไปกว่าดายน์ ซึ่งเป็นวีรบุรุษในตำนานที่ปกป้องเทพธิดาและตกอยู่ในชะตากรรมที่ไม่แน่นอน เรื่องราวการกระทำที่กล้าหาญของดายน์ได้เป็นแบบอย่างต่อชีวิตของเด็กหนุ่มที่ชื่ออเล็กซ์ ซึ่งเป็นตัวเอกและตัวละครหลักของเกม ผู้ปรารถนาที่จะเป็นดรากอนมาสเตอร์ด้วยตัวเอง สถานที่หลายแห่งของลูนาร์: เดอะซิลเวอร์สตาร์ ให้ความรู้สึกแบบ "ภาคเหนือ" โดยเจตนาในการนำเสนอสภาพแวดล้อมที่เย็นกว่าพื้นฉากของเกมเล่นตามบทบาทส่วนใหญ่ เพียงเพื่อให้ตัวละครสวมเสื้อผ้าได้มากขึ้น เมืองและสถานที่หลายแห่งอิงจากอาณาบริเวณของรัสเซียและยุโรปยุคกลาง
ตัวละคร
ตัวละครของลูนาร์: เดอะซิลเวอร์สตาร์ ได้รับการออกแบบโดยศิลปินอนิเมะและมังงะที่ชื่อโทชิยูกิ คูโบโอกะ ตัวละครหลัก ได้แก่ อเล็กซ์และสหายของเขา ซึ่งแต่ละคนมีเหตุผลของตัวเองในการเข้าร่วมภารกิจของเขา:
ตัวละครสนับสนุนที่สำคัญ ได้แก่ สมาชิกที่รอดชีวิตสามคนของสี่วีรบุรุษ, เหล่านักผจญภัยในตำนานที่ช่วยเหลือดรากอนมาสเตอร์ที่ชื่อดายน์ในการปกป้องเทพธิดาอัลเธนาเมื่อหลายปีก่อน ซึ่งมีตำแหน่ง ได้แก่:
คณะได้รับความช่วยเหลือจาก:
ชื่อเวอร์ชันญี่ปุ่นฉบับดั้งเดิมของตัวละครหลายตัวได้รับการเปลี่ยนแปลงสำหรับเกมในอเมริกาเหนือ เช่น คิลลี เป็นไคล์, เฟย์ดี เป็นควาร์ก, เทมซิน เป็นเทมเพสต์ และพิลยา เป็นเฟรสกา; ส่วนเมล "นรก" ซึ่งเป็นฉายาดั้งเดิมของเมล ได้ถูกเปลี่ยนเป็น "มฤตยู" ด้วยเหตุผลด้านการเซ็นเซอร์ และแม่มดชื่อซีโนเบีย ทำหน้าที่เป็นคู่อริและคนรับใช้มือขวาของกาเลียน
เรื่องราว
เนื้อเรื่องส่วนใหญ่ของลูนาร์: เดอะซิลเวอร์สตาร์ เขียนโดยนักประพันธ์ชื่อเค ชิเงมะ และเกี่ยวข้องกับโลกแฟนตาซีระดับสูง และเน้นเรื่องคติชนรวมถึงตำนาน เกมดังกล่าวเริ่มต้นขึ้นที่เมืองเล็ก ๆ บนภูเขาบูร์ก ซึ่งอเล็กซ์ในวัยหนุ่มมักจะไปเยี่ยมชมอนุสาวรีย์ของดายน์ วีรบุรุษที่ตายในสนามรบ ซึ่งเป็นไอดอลของเขา ตามคำขอร้องของเรมัส ลูกชายผู้กระตือรือร้นของนายกเทศมนตรีเมือง เรมัสและอเล็กซ์ได้เริ่มต้นการผจญภัยที่แท้จริงครั้งแรก พร้อมด้วยลูนาน้องสาวบุญธรรมของอเล็กซ์ และนอลสัตว์เลี้ยงที่บินและพูดได้ของพวกเขา ไปยังถ้ำมังกรอันลึกลับเพื่อค้นหาเพชรล้ำค่า พวกเขาได้พบกับควาร์กมังกรสูงวัย ซึ่งมันสัมผัสได้ถึงศักยภาพอันยิ่งใหญ่ในตัวอเล็กซ์ และเรียกร้องให้เขาผ่านการพิสูจน์จากมังกรตัวอื่นให้สำเร็จเพื่อก้าวขึ้นสู่การเป็นดรากอนมาสเตอร์, แชมป์แห่งเทพธิดาอัลเธนา และผู้พิทักษ์โลกคนต่อไป ควาร์กแสดงความสนใจในตัวลูนาเช่นกันโดยตั้งข้อสังเกตว่าเธอมีรัศมีที่คุ้นเคยรอบตัวเธอ เมื่อได้รับเพชรจากควาร์กแล้ว เรมัสพบว่าเขาขายมันไม่ได้ในเมืองบูร์ก และต้องเดินทางไปยังเมืองการค้าที่สำคัญของเมอริเบียเพื่ออ้างสิทธิโชคลาภของเขา จากนั้น กลุ่มนี้จะเดินทางไปยังเซธ ซึ่งเป็นเมืองท่าเล็ก ๆ ทางทิศใต้ โดยลูนาได้ออกจากกลุ่มไปอยู่กับครอบครัวของอเล็กซ์
เมื่อข้ามมหาสมุทร อเล็กซ์, นอล และเรมัส ได้เข้าสู่เมอริเบีย ซึ่งพวกเขาได้พบกับหนึ่งในสี่วีรบุรุษในตำนานที่ชื่อเมล เรมัสพยายามขายเพชรของเขา ทว่าถูกพ่อค้าอัญมณีหลอกลวงซึ่งหนีเข้าไปในท่อระบายน้ำ หลังจากยึดคืนมาได้ เรมัสก็ต่อรองราคาอย่างเจ้าเล่ห์สำหรับชีวิตของเจ้าของต่อร้านทั้งหมดของเขา และออกจากกลุ่มเพื่อไล่ตามความฝันที่จะร่ำรวย อเล็กซ์และแนชออกเดินทางไปยังเมืองเวน ซึ่งพวกเขาได้พบกับมีอา ลูกสาวของผู้ปกครองเมืองและคนที่แนชชอบ ผู้แจ้งให้พวกเขาทราบถึงกาเลียน หัวหน้าสหภาพและอดีตวีรบุรุษผู้ยิ่งใหญ่ที่ต่อสู้ร่วมกับดายน์เมื่อหลายปีก่อน ดูเหมือนว่าเขาจะรู้สึกทึ่งกับภารกิจของอเล็กซ์ กาเลียนจึงส่งอเล็กซ์ไปปฏิบัติภารกิจเพื่อสืบหาการปรากฏตัวของดรากอนมาสเตอร์จอมปลอมในเมืองที่ห่างไกลออกไป เมื่อมาถึง อเล็กซ์ได้พบกับเจสซิกา ลูกสาวของเมลและนักบวชสาวที่ทะเยอทะยาน ซึ่งช่วยเขาค้นหาผู้แอบอ้างก่อนจะกลับไปที่เวน ด้วยความยินดีกับความสำเร็จของเขา กาเลียนจึงพาอเล็กซ์กลับไปที่บ้านเกิดเพื่อพบกับควาร์กและพูดคุยเกี่ยวกับอนาคตของอเล็กซ์ แล้วจู่ ๆ เขาก็โจมตี โดยเปิดเผยตัวเองว่าเป็นจักรพรรดิจอมเวทย์และดูเหมือนจะสังหารควาร์กด้วยความโกรธ โดยอ้างถึงการสูญเสียดายน์ เพื่อนของเขาที่เสียชีวิตเพื่อปกป้องเทพธิดา กาเลียนสาบานว่าจะแก้แค้นทั้งเธอรวมถึงมังกรของเธอ และจากไปหลังจากการลักพาตัวลูนา อเล็กซ์และนอลที่ว้าวุ่นใจกลับไปที่เมอริเบีย ซึ่งพบว่าเมืองถูกโจมตีโดยกลุ่มสัตว์ประหลาดภายใต้คำสั่งของกาเลียน จากการรวมกลุ่มกับเจสซิกา กลุ่มนี้ได้ต่อสู้กับคลื่นผู้รุกรานก่อนที่จะพบว่าเมลกลายเป็นหินจากเวทมนตร์แห่งความมืดของซีโนเบีย แม่ทัพสูงสุดของกาเลียน ด้วยความต้องการที่จะแก้แค้น เจสซิกาพร้อมกับอเล็กต์มุ่งสู่เวนซึ่งถูกล้อม รวมถึงช่วยเหลือแนชและมีอาจากการรุกรานที่คล้ายกันก่อนที่พวกเขาจะเข้าร่วมกลุ่มด้วย
การพัฒนา
ลูนาร์: เดอะซิลเวอร์สตาร์ ได้รับการพัฒนาโดยเกมอาตส์ในความพยายามที่จะสร้างเกมเล่นตามบทบาทที่เน้นไปที่แอนิเมชันและการเล่าเรื่องเป็นหลัก ทีมงานหันไปหานักเขียนบทและนักประพันธ์เค ชิเงมะ เพื่อสร้างเรื่องราวที่จะแยกตัวออกจากเกม "'แบบ' ซ้ำซาก" ที่ "มีเรื่องราว แต่ไม่มีการเล่าเรื่อง" โดยการใช้ความสามารถในการเล่นวิดีโอของเซกา ซีดี แอะนิเมเตอร์และศิลปิน โทชิยูกิ คูโบกะ ได้ดูแลการวางแผนลำดับวิดีโอหลายชุดที่ควบคู่ไปกับเสียงพากย์ เพื่อบอกเล่าเรื่องราวของโลกลูนาร์ได้ดีขึ้น จากการตัดสินใจเกี่ยวกับแนวทางแฟนตาซีโดยรวมซึ่งตรงข้ามกับทางเลือกเล่นตามบทบาทยอดนิยมของบันเทิงคดีแนววิทยาศาสตร์ ทีมงานต้องสำรวจตำนานและประวัติศาสตร์ของโลกสมมติที่จะค่อย ๆ เปิดเผยตัวเองต่อผู้เล่นเมื่อเวลาผ่านไป ในขณะที่มีวิดีโอเกมแบบเลื่อนด้านข้างและวิดีโอเกมยิงแบบเลื่อนฉากที่พัฒนาขึ้นเป็นส่วนใหญ่สำหรับเมกาไดรฟ์และพีซี เอนจิน เกมอาตส์ได้ก่อตั้งบริษัทในเครือชื่อสตูดิโออเล็กซ์ ซึ่งได้รับการตั้งชื่อตามตัวละครหลักของเกมนี้ เพื่อดูแลการพัฒนาเกมส่วนใหญ่ และเนื่องจากข้อจำกัดด้านเวลา เกือบหนึ่งในสามของโครงการลูนาร์จึงถูกทิ้งใกล้ ๆ การเปิดตัวเกม
เวอร์ชันภาษาอังกฤษของลูนาร์'ได้รับการจัดการโดยเวิร์กกิงดีไซส์ ซึ่งเป็นผู้จัดจำหน่ายขนาดเล็กในรัฐแคลิฟอร์เนีย ที่เคยแปลเกมขนาดเล็กสำหรับเทอร์โบกราฟซ์-16 และเทอร์โบดูโอมาก่อน ทีมนี้นำโดยวิกเตอร์ ไอร์แลนด์ ซึ่งเป็นรองประธานบริษัทและหัวหน้านักเขียน โดยมักจะร่วมมือกับทีมงานดั้งเดิมของญี่ปุ่นด้วยตัวพวกเขาเอง นับเป็นโครงการที่ใหญ่ที่สุดของพวกเขา องค์ประกอบการเล่นเกมใหม่มักจะถูกเพิ่มตามคำขอของไอร์แลนด์ รวมถึงลำดับใหม่ ๆ เช่นการเล่นพิณของอเล็กซ์เพื่อปลุกลูนาในตอนท้ายของเกม เวิร์กกิงดีไซส์ยังใช้ความพยายามเป็นพิเศษในบรรจุภัณฑ์ของเกม โดยให้คู่มือเล่มเล็กที่มีตัวอักษรนูน และมีตราประทับแยกกันเจ็ดดวง ซึ่งแต่ละชิ้นมีอาร์ตเวิร์กที่แตกต่างกัน โดยผลิตขึ้นสำหรับด้านหน้าของแผ่นเกมเพื่อเพิ่มมูลค่าการสะสม